ΓΡΑΠΤΗ ΕΡΩΤΗΣΗ E-1229/00

υποβολή: Sebastiano Musumeci (UEN) προς την Επιτροπή

(14 Απριλίου 2000)

Θέμα: Εισαγωγή χυμού πορτοκαλιών από το Μεξικό

Δεδομένου ότι η Επιτροπή έχει πρόσφατα παραχωρήσει μια εκτεταμένη ποσόστωση εισαγωγώνπό ευνοϊκούς όρους, και ειδικότερα 31 000 τόνους χυμό πορτοκαλιών από το Μεξικό, 750 τόνους κομμένα άνθη και 400 τόνους εξωτικά άνθη, 30 000 τόνους μέλι και 1 000 τόνους πεπόνια και λαμβανομένουπόψη ότι το παράλογο αυτό μέτρο, μετά την ευρωμεσογειακή συμφωνία, αποτελεί ένα περαιτέρω ισχυρότατο πλήγμα κατά τηςδατοκαλλιέργειας στη νότια Ιταλία και ειδικότερα τη Σικελία, όπου η κρίση των εσπεριδοειδών έχει οδηγήσει σε απελπιστική κατάσταση δεκάδες χιλιάδες καλλιεργητές του τομέα αυτού.

Μπορεί η Επιτροπή να ανακοινώσει:

1. βάσει ποιων κριτηρίων μπορεί να θεωρηθεί ο αθέμιτος συναγωνισμός συμβιβάσιμος με τη συνεργασία με τις οικονομικά ασθενείς χώρες;

2. αν θεωρεί ότι,πό το πρίσμα των αλλαγών των συνθηκών της αγοράς, οφείλει να αναστείλει τις καταστροφικές συνέπειες των διμερών γεωργικών συμφωνιών και να εγκρίνει αντισταθμιστικά μέτρα, όπως εξάλλου προβλέπεται από τις ίδιες τις συμφωνίες με τις τρίτες χώρες;

Απάντηση του κ. Fischler εξ ονόματος της Επιτροπής

(29 Μαΐου 2000)

Η Επιτροπή θεωρεί ότι η εμπορική συμφωνία που έχει συναφθεί πρόσφατα με το Μεξικό, έχει για τη γεωργία ένα συνολικά εξισορροπημένο αποτέλεσμα. Πράγματι, μπορεί ναποστηριχθεί ότι στους τομείς των οπωροκηπευτικών και των ανθέων, το αποτέλεσμα είναι προς όφελος της Κοινότητας. Για πολλά προϊόντα στους τομείς αυτούς, το Μεξικό θα χορηγήσει άμεσα ελευθέρωση των εισαγωγών που προέρχονται από την Κοινότητα. Η Κοινότητα, εκτός από ένα μικρό αριθμό ποσοστώσεων που θα χορηγήσει στο Μεξικό, θα συνεχίσει να διατηρεί τα περισσότερα από αυτά τα προϊόντα σε ένα κατάλογο προϊόντων τα οποία δεν θα ελευθερωθούν σάυτό το στάδιο.

Η Επιτροπή πιστεύει επίσης ότι τα ποσοστά που χορηγήθηκαν, δεν θα έχουν δυσμενείς επιπτώσεις ούτε στους ευρωπαίους παραγωγούς ούτε στις λιγότερο αναπτυγμένες χώρες. Επομένως δενπάρχει θέμα αντιστάθμισης των ευρωπαίων παραγωγών. Πρέπει επίσης να τονισθεί ότι, σε δήλωση που έγινε στο πλαίσιο της απόφασης, η Επιτροπή συμφώνησε να ελέγξει τις εισαγωγές στην κοινοτική αγορά που πραγματοποιούνται βάσει της ποσόστωσης χυμού πορτοκαλιών που αναφέρει το Αξιότιμο Μέλος του Κοινοβουλίου. Επιπλέον, η συμφωνία προβλέπει στο άρθρο 15 ορισμένες διαδικασίες διαφύλαξης που εφαρμόζονται σε περίπτωση που οι εισαγωγές προς την κοινοτική αγορά ή προς την αγορά του Μεξικού θα δημιουργούσαν ιδιαίτερες δυσκολίες.

Κατά τις διαπραγματεύσεις της Επιτροπής διασφαλίστηκε επίσης ότι, σύμφωνα με τη συμφωνία, θα εξακολουθήσει να λειτουργεί το κοινοτικό καθεστώς της τιμής εισόδου. Όπως σίγουρα θα γνωρίζει το Αξιότιμο Μέλος του Κοινοβουλίου, αυτό είναι ένα πολύ σημαντικό θέμα για τον τομέα των οπωροκηπευτικών.

Τέλος, η συμφωνία κατέληξε σε ένα εξαιρετικό αποτέλεσμα όσον αφορά τους κανόνες καταγωγής για τα γεωργικά προϊόντα εφόσον το Μεξικό δέχθηκε τους κοινοτικούς κανόνες καταγωγής για πολλά προϊόντα. Αυτό σημαίνει για παράδειγμα ότι ο χυμός πορτοκαλιών που εισάγεται βάσει της προαναφερθείσας ποσόστωσης, πρέπει να προέρχεται από πορτοκάλια που έχουν παραχθεί στο Μεξικό.